रोहित ने 12 साल बाद नंबर-7 पर बैटिंग की, जडेजा ने तोड़ा कपिल का रिकॉर्ड
India Vs West Indies ODI - Ravindra Jadeja Breaks Kapil Dev Wickets Record. वेस्टइंडीज के खिलाफ टेस्ट सीरीज जीतने के बाद वनडे में भी टीम इंडिया की शुरुआत धमाकेदार रही है। रोहित शर्मा की लीडरशिप वाली टीम ने पहला मुकाबला 5 विकेट से जीता
वेस्टइंडीज के खिलाफ टेस्ट सीरीज जीतने के बाद वनडे में भी टीम इंडिया की शुरुआत धमाकेदार रही है। रोहित शर्मा की लीडरशिप वाली टीम ने पहला मुकाबला 5 विकेट से जीता। मैच की पूरी रिपोर्ट पढ़ें...
यह जीत इसलिए भी खास रही क्योंकि वेस्टइंडीज की टीम इस मैच में भारत के खिलाफ अपने घर में सबसे छोटे स्कोर पर सिमट गई। इसका सेहरा भारतीय स्पिनर कुलदीप यादव- रवींद्र जडेजा की जोड़ी को जाता है। दोनों ने मिलकर वेस्टइंडीज के 7 बैटर्स को पवेलियन का रास्ता दिखाया।
वनडे में ऐसा पहली बार हुआ है, जब बाएं हाथ के भारतीय स्पिन पेयर ने 7 या इससे अधिक विकेट लिए हैं।
यादव-जडेजा की गेंदबाजी ने गुरुवार को कई रिकॉर्ड तोड़े, जो आप आगे इस स्टोरी में पढ़ेंगे...
1. विंडीज के खिलाफ टॉप विकेट टेकर बने जडेजा, कपिल को पीछे छोड़ा
रवींद्र जडेजा ने पहले वनडे में 3 विकेट लिए। इसके साथ ही वे वनडे में वेस्टइंडीज के खिलाफ सबसे ज्यादा विकेट लेने वाले गेंदबाज बन गए हैं। जडेजा कैरेबियाई टीम के 44 बैटर्स को आउट कर चुके हैं, जबकि कपिल देव के नाम 43 विकेट हैं। इस सूची में तीसरा नाम अनिल कुंबले का है। शमी 37 विकेट के साथ चौथे और हरभजन सिंह (33 विकेट) 5वें नंबर पर हैं।
2. मोस्ट-4 के मामले में चहल की बराबरी पर आए कुलदीप
कुलदीप यादव ने पहले वनडे में शानदार गेंदबाजी की। उन्होंने 3 ओवर में 6 रन देकर 4 विकेट चटकाए। इसी के साथ कुलदीप ने 7वीं बार चार विकेट हासिल किए हैं।
वे सबसे ज्यादा बार चार विकेट लेने वाले गेंदबाजों की सूची में चहल की बराबरी पर आ गए हैं। चहल ने भी 7 बार 4 विकेट हासिल किए हैं। कुलदीप ने सचिन तेंदुलकर को पीछे छोड़ा।
इस सूची के टॉप पर लीजेंड स्पिनर अनिल कुंबले हैं। कुंबले में 10 दफा एक मुकाबले में चार विकेट हासिल किए हैं।
3. सफल रन चेज में 25वीं बार नाबाद रहे रोहित, तेंदुलकर की बराबरी पर आए
कप्तान रोहित शर्मा ने भारत की जीत में नाबाद 12 रन का योगदान दिया। वे 25वीं बार सफल रन चेज में नाबाद लौटे। इस मामले में रोहित दिग्गज भारतीय बल्लेबाज सचिन तेंदुलकर की बराबरी पर आ गए हैं। इस मामले में महेंद्र सिंह धोनी टॉप पर हैं। धोनी 47 बार नाबाद रहे, जबकि दूसरे नंबर पर मौजूद कोहली 30 बार नाबाद रहे हैं। इस सूची में मोहम्मद अजहरुद्दीन, सुरेश रैना और युवराज सिंह जैसे दिग्गजों के नाम हैं।
4. वनडे में सबसे ज्यादा कैच लेने वालों के टॉप-5 क्लब में शामिल हुए कोहली 
कोहली ने रवींद्र जडेजा की बॉल पर रोमारियो शेफर्ड का शानदार कैच पकड़ा। यह कैच लेने के साथ ही कोहली वनडे में सबसे ज्यादा कैच लेने वाले खिलाड़ियों के टॉप-5 क्लब में शामिल हो गए हैं। कोहली ने वनडे करियर का 142वां कैच पकड़ा है। वे रॉस टेलर की बराबरी पर आ गए हैं। इस सूची में पहला नाम श्रीलंकाई दिग्गज महेला जयवर्धने का नाम है। कोहली इस सूची के टॉप-5 क्लब में शामिल दूसरे भारतीय हैं, क्योंकि पूर्व भारतीय कप्तान मोहम्मद अजहरुद्दीन पहले ही 156 कैच लेकर तीसरे नंबर पर मौजूद हैं।
5. रोहित नंबर-7 पर बैटिंग करने वाले तीसरे भारतीय कप्तान
वेस्टइंडीज को 114 रन पर ऑल आउट करने के बाद रोहित ने टीम के बैटिंग ऑर्डर पर कई प्रयोग किए। वे खुद नंबर-7 पर बैटिंग करने उतरे। रोहित 12 साल बाद इस पोजिशन पर बैटिंग करने उतरे। इससे पहले, वे 2011 में नंबर-7 पर बैटिंग करने उतरे थे।
रोहित नंबर-7 पर बैटिंग करने वाले तीसरे भारतीय कप्तान बने हैं। इससे पहले, कपिल देव और राहुल द्रविड़ नंबर-7 पर बतौर कप्तान बैटिंग करने उतर चुके हैं।
स्पोर्ट्स की अन्य खबरें भी पढ़ें... 
सैमसन की जर्सी पहनकर खेलने उतरे सूर्यकुमार:जिस गेंद पर ईशान को जीवनदान, उसी पर पंड्या रनआउट; पहले वनडे के टॉप मोमेंट्स
​​​​​​​भारत ने वेस्टइंडीज के खिलाफ तीन वनडे मैचों की सीरीज का आगाज जीत से किया है। पहला वनडे भारतीय टीम ने 5 विकेट से अपने नाम किया। बारबाडोस के केनिंगटन ओवल मैदान पर गुरुवार को हुए इस मैच में कई रोचक मोमेंट्स देखने को मिले।​​​​​​​ पूरी खबर पढ़ने के लिए यहां क्लिक करें...
जसप्रीत बुमराह पूरी तरह फिट:BCCI सचिव शाह ने कहा - भारतीय टीम में जल्द वापसी करेंगे; वर्ल्ड कप शेड्यूल में चेंज होगा​​​​​​​
BCCI सेक्रेटरी जय शाह ने गुरूवार को वेन्यू के स्टेट एसोसिएशन की इमरजेंसी मीटिंग बुलाई। इसमें उन्होंने कहा कि भारतीय टीम के तेज गेंदबाज जसप्रीत बुमराह पूरी तरह फिट हो चुके है। वह जल्द नेशनल टीम में वापसी करेंगे।​​​​​​​ पूरी खबर पढ़ने के लिए यहां क्लिक करें...